
DISSERTATIO  MEDICA 


INAUGURALIS, 


DE 

PLACENTA  UTERINA  EJUSQUE 
EXTRACTIONE. 


Auctore  Jacobo  Murray. 


Structuram  functionesque  placentae  bene 
intelligere,  et  physiologiae  studiosi,  et  arti  ob¬ 
stetriciae  incumbentis  plurimum  refert.  Ra¬ 
tio,  qua  foetui  alimentum  sufficitur,  non  com¬ 
meatu  directo,  sed  vi  absorbente  quadam  insig¬ 
ni,  per  quam  sanguis  ex  uteri  arteriis  in  cellu¬ 
las  effusus,  ramulis  venae  umbilicalis  minutis 
ad  foetum  pervehendus  attrahitur,  fabricam 
organicam  physiologo  nunquam  non  admiran¬ 
dam  ostentat.  Ratione,  porro,  qua  sanguis 
cursum  suum  in  placenta  absolvit,  probe  per- 

specta,  obstetricus,  quare,  ex  quovis  motu 
mentis  maternae  repentino,  vel  casu,  vel  ictu 
fortasse,  placenta  separari,  foetusque  vitam  de¬ 
perdere  possit,  nec  tamen  mulier  ante  justum 
tempus  parturiat  causam  explicare  poterit : 
prae  omnibus  autem,  periculum  cui  puerpera 
ex  adhaesione  ejus  post  partum,  vel  ejusdem 
separatione  ante  contractionem  uteri  factam, 
objiciatur,  discet. 

Si  in  memoriam  revocamus,  quam  multum, 
ut  foetus  vivat,  placenta  intersit ;  quod  ea 
tempore  quovis  ante  partum  separata,  foetus 
necesse  pereat ;  imo  etiam  matris  ipsius  vita, 
si  separatio,  stadio  gestationis  provectiore  vel 
super  os  uteri  implantatio  facta  fuerit,  pericli- 
tetur,  fabricae  munerumque,  placentae  scien¬ 
tiam  summi  interesse  liquebit.  In  puerperis 
tractandis  nihil  est  quod  obstetrico  quam  pla¬ 
centae  extractio  majoris  esse  momenti  videri 
possit ;  nihil  est  quod  animi  aciem  promptam 
et  perspicacem,  ut  mentis'  perturbatio  cuncta 
effugiatur,  resque  vi  idonea  agatur  siquando 
sanguinis  profluvium  vel  quodvis  aliud  repente 

acciderit  magis  postulet ;  nihil  denique  est 
unde  parturientis  salus,  medicique  fama  magis 
pendeant. 

Quam  saepe  effectus  certissime  lethales  a 
placenta  in  utero  ob  negligentiam  vel  educendi 
impotentiam  relicta  profluxere !  Quoties  ab 
eadem  retenta  vel  imperite  extracta,  haemor¬ 
rhagiae  quam  maxime  formidandae  acciderunt ! 
Quoties  obstetricus  imperitus  aut  obstetrix  ad¬ 
huc  imperitior,  funiculum  umbilicalem,  quasi 
rudentem  traherent,  vellendo  uterum  invertit, 
et  aegra  miserrima  causa  vel  nunquam,  vel 
non  nisi  post  mortem  detecta,  periit !  Haec  et 
hujusmodi  plurima  ostendunt,  quam  multi  re¬ 
ferat,  ut  obstetricus  extractionem  placentae  rite 
intelligat. 

Placenta  quasi  commeatus  a  natura  ad  san¬ 
guinis  cursum  matrem  inter  et  foetum  omnium 
animalium  peragendum  institutus  haberi  po¬ 
test,  et  profecto  est  pabulum  vitae.  Curio¬ 
sius  spectata  massa  vasculis  referta,  complanata, 
spongiosa,  et  aliquantum  carnea  videtur,  in 

complures  massas  minores  seu  placentulas 
divisa,  quae  utero  per  superficiem  connexam, 
et  foetui  ex  altera  per  funiculum  annectitur. 
Ex  vena  umbilicali  una  arteriisque  duabus  con¬ 
stat,  quae  iterum  iterurnque  in  ramulos  distri¬ 
buuntur  tandem  adeo  minutos,  ut  aciem  oculi 
omnino  effugiant.  E  copia  quoque  haud  parva 
substantiae  cellulosae  ubique  ramulis  illis  inter¬ 
jectae  constat.  Placenta  corporis  humani  sub¬ 
stantia  est  plana,  plerumque  rotunda,  ad  cen¬ 
trum  crassissima,  ad  marginem  circularem  ver¬ 
sus  tenuior  paulatim  facta. 

Funis  umbilicalis  in  hanc  parte  fere  media 
centrum  inter  et  lineam  circumscribentem  inse¬ 
ritur.  Placentae  superficies  illa,  quae  utero 
membrana  intercedente,  adjungitur,  lobulis  in- 
structa  est,  et  connexa ;  altera,  autem,  quae 
membranis  cingitur,  et  ad  foetum  versus  spec¬ 
tat  concava  est,  et  nisi  quasdam  eminentias  ex¬ 
cipias  a  vasis  sanguiferis  factas,  glabra.  Cuivis 
parti  uteri  adhaerere  potest,  saepissime  tamen 
situm  in  parte  ejus  organi  posteriore  habere 
videtur.  Inter  celeberrimos,  ut  opinor,  ex 

anatomicis  et  physiologis  hodiernis  convenit, 
placentam  e  partibus  duabus  discretis  componi, 
quarum  altera  foetalis  dicta  a  vasis  chorii,  al¬ 
tera  materna  appellata  a  membrana  decidua 
praebetur.  Hae  partes  mense  fere  tertio  post 
conceptionem  a  se  invicem  sejungi  queant,  et 

inter  eas  nullus,  quatenus  conspici  potest,  com- 

\  * 

meatus  directus  intercedit,  humore  enim  colo¬ 
rato  in  venam  umbilicalem  injecto  partem  tan¬ 
tummodo  aliquam  placentae  implere  valemus, 
nil  enim  ejus  vasa  foetalia  viam  sibi  legit ; 
neque  profecto  eventus  alius  est,  cum  experi¬ 
mentum  ab  altera  parte  instituitur.  Tali  modo 
formatur :  Paulo  post  conceptionem,  et  ante¬ 
quam  ovum  descenderit,  uterus  actionem  quan- 
dam  propriam  suscipit,  et  nonnihil  lymphae 
coagulabilis  in  ejus  faciem  internam  effunditur, 
et  in  eam  membranam  convertitur,  quae,  quia 
post  partum  semper  decidit,  “  decidua”  nomen 
habet.  Quum  ovum  descenderit,  utero  per 
eam  partem  membranae  deciduae  annectitur, 
quam  prae  se,  dum  init,  protrudit  et  cui  nomen 
decidua  reflexa  imponitur.  Vasa  partis  chorii 
seu  membranae  exterioris  alicujus  cito  parti 

cuidam  membranae  deciduae,  decidua  tamen 
reflexa  interposita,  adhaerescunt,  unde  vasa  e 
parte  utraque  emicant,  quae  paulatim  augescunt, 
et]denique  placentam  afficiunt.  Quando  foetus 
primo  cerni  potest,  ei,  quod  postea  placenta 
est  per  commeatum  abdominis  arctum,  adhae¬ 
rere  observatur ;  haec  pars  conjunctiva  brevi 
in  figuram  planam  deinde  conicam  producitur, 
neque  multo  post,  funiculus  umbilicalis  perfec¬ 
tus  evadit. 

Hic  commercium  placentam  inter  et  foetum 
praestat,  in  quadrupedibus  ex  arteriis  duabus 
venisque  totidem,  in  homine  ex  arteriis  dua¬ 
bus  venaque  una  constat;  inter  quas  interstitium 
materia  gelatinosa  in  cellulis  contenta  comple¬ 
tur  ;  unde  cuivis  sanguinis  circuitus  obstruc¬ 
tioni  a  compressione  fortuita  oriturae  obsisti¬ 
tur.  Amnio  ovi  membrana  interiori  obtegitur. 
Varietas  crassitudinis  ejus  magna  est,  et  a 
copia  materiae  gelatinosae  vasis  intercedentis 
pendet.  Longitudo  ejus  a  pede  uno  ad  tres, 
quatuor,  vel  etiam  sex  variat ;  et  si  adeo  lon¬ 
gus  funiculus  est,  circa  collum,  truncum,  artus- 

que  foetus  insigniter  contortus  reperitur.  Si 
brevissimus  est,  partui  quodammodo  officere 
dicitur  ;  longitudo  solita  pedes  circiter  duos 
liabet.  Prope  abdomen  foetus  crassimus  est, 
et,  prout  placentam  appropinquat,  paulatim 
tenuior  evadit.  In  nonnullis  vasa  sese,  ante¬ 
quam  ad  placentam  perveniant,  in  ramos  distri¬ 
buunt.  Placentam  ex  duabus  partibus,  utra¬ 
que  fabrica  cellulosa  praedita  constare  cerni¬ 
mus,  in  quarum  altera  vasa  uteri  in  cellulas 
partis  maternae  desinunt,  in  altera  vasa  umbi¬ 
licalia  in  fabricam  cellulosam  partis  foetalis 
abeunt. 


A  structura  jam  descripta  placenta  patet, 
sanguinem  matris  arteriis  uterinis  perductum 
in  cellulas  partis  maternae  demitti ;  ex  liis  per 
ramulos  venae  umbilicalis  resorberi,  et  per 
funiculum  ad  corpus  homunculi  pervelli,  unde 
per  duas  arterias  umbilicales  ad  cellulas  partis 
foetalis  placentae  reducitur ;  e  quibus  iterum 
absorbetur  et  in  massam  humorum  circueun- 
tium  matris  pervehitur.  Structura  hujus  or¬ 
gani,  uti  Hunter  ait,  motum  sanguinis  in  illo 

ei  qui  in  substantia  cavernosa  penis  peragitur, 
similem  esse  ostendit. 

Ex  jam  dictis,  sanguinem  nullum  vere  arte¬ 
riosum  ad  foetum  mitti  patebit,  dum  enim  per 
placentam  cursum  absolvit  colorem  suum  laete 
rubrum  amittit,  et  nigriorem  adipiscitur  ;  secto 
enim  funiculo  sanguinem  pariter  in  arteriis  et 
vena  colore  nigricante  imbutum  conspicimus. 
Hic  recte  quaerendum  erit,  quem  scilicet  usum 
magna  haec  massa  praestet ;  anne,  ut  aliqui 
memorant,  vice  glandulae  fungens  humorem 
nutrientem  subigit,  et  secernit,  per  venam  um¬ 
bilicalem  absorbendum  et  ad  nutrimentum  foetus 
per  funiculum  pervehendum  ?  Anne,  uti  alii 
dicunt,  sanguinem  purgat,  ideoque  eodem  mu¬ 
nere,  ac  pulmo  in  homine  adulto,  fungitur  ? 
Anne  demum,  dum,  pariter  ac  alii,  quoddam 

ignotum  vivifaciens  foetui  necessarium  secer- 

* 

nere  dicimus,  nos  argumentum  revera  fere  to¬ 
tum  ignorare  fatendum  est?  Harum  quidem 
opinionum  nulla,  quod  animo  plene  satisfaciat, 
edit.  Plurimae  conjecturae  de  nutrimento 
foetus  per  fluidum  secretum  peracto,  quoniam 

nil  habent  testimonii  observantia  omnino  in¬ 
dignae  sunt. 

Placentam  sanguinem  purgare  dubitandum 
est ;  quomodo  tandem  sanguis  arteriosus  pur¬ 
gabitur  ?  Sanguinem  matris  jam  purum  et  ar¬ 
teriosum  per  massam  cellulosam  haud  parvam 
cursum  peragere,  colorem  rubrum  abjicere, 
nigrumque  induere,  a  meis  certe  sententiis  de 
sanguinis  purgatione  longe  distat.  Usus  pla¬ 
centae  ad  foetum  vere  pertinent.  Commeatus 
est  unicus  matrem  inter  et  foetum,  et,  si  san¬ 
guis  per  funem  fluens  impediatur,  hic  ideo  perit. 
Tales  usus  placenta  praestare  videtur ;  primo, 
scilicet,  ut  sanguinis  foetus  circuitus  minus  a 
materno  pendeat,  efficit,  namque  foetum  per 
spatium  aliquod,  matre  inter  graviditatem  mor¬ 
tua,  vivere  posse  bene  notum  est ;  secundo, 
usus  hujus  organi  praecipuus  est,  sanguinem 
praeparare,  et,  ut  ad  foetum  alendum  idoneus 
fiat  curare.  Sanguinem  animalium  seniorum 
quam  juniorum  plus  fibrinae  continere  pauci 
nesciunt,  sanguinemque  venarum  quam  arteria¬ 
rum  minus  substantiae  ejusdem  habere  aeque  no- 

tum  est ;  sanguinem  igitur  seniorum,  si  in  vasa 
juniorum  transfunderetur  ad  usus,  quos  in  cor- 
pere  praestare  debet,  prorsus  inhabilem  fore 
liquet ;  itaque  sanguinem  maternum  antequam 
ad  foetum  perducatur  mutationem  quandam 
subire  oportet. 

Arteriarum,  igitur,  matris  sanguis  nimium 
fibrinae  continens  ad  foetum  alendum  inhabilis 
est,  eique  ergo  pars  istius  demittenda  est  ante¬ 
quam  in  corpus  homunculi  accipiatur.  Dum 
cursum  per  placentam  absolvit,  partem  ejus  fi¬ 
brina  amittit,  et,  pro  colore  sanguinis  arteriosi, 
nigriorem  et  quasi  venosi  nanciscitur,  et  pro¬ 
fecto  eundem  aspectum  praebet,  ac  si  per  quod¬ 
vis  aliud  organum  fluxisset.  Hic  sanguis,  qua¬ 
tenus  conspicitur  venosus,  satis  nutrimenti,  ut 
foetus  alatur,  habens,  adhuc  tamen  ob  nimium 
carbonem,  quo  per  foeti  compaginem  totam  pro¬ 
pellatur,  parum  idoneus  manet.  Pars  quae¬ 
dam  processus  intra  ipsum  perficienda  est ;  ali- 
% 

quam  igitur  ad  hunc  carbonem  nimium  sejun¬ 
gendum  machinationem  intra  se  habeat  oportet. 
Huic  usui  hepar,  quippe  quod  amplissimum  in 

foetu  pro  rata  parte  inveniamus,  inservire  vi¬ 
detur.  Quomodo,  enim,  aliter,  istius  substan¬ 
tiae  atrae  et  quasi  biliosae  in  intestinis  recens 
natorum  repertae,  et  “  meconium”  dictae  ratio¬ 
nem  reddemus.  M.  Richerand  hunc  usum 
jecur  praestare  censet  ideoque  haec  habet,*  “  Le 
sang  arteriel  qui  coule  dans  la  veine  ombilicale 
s’est  r’approche  du  sang  veineux,  s’est  charge 
d’hydrogene  et  de  carbone,  et  a  perdu  en  partie 
ses  qualites  vivifiantes,  en  parcourant  les  vais- 
seaux  de  la  mere  et  les  routes  tortueuses  du 
placenta.  II  se  depouille  de  ces  principes,  et  se 
revivifie  en  quelque  sorte,  en  tra versant  le  foie, 
qui  a  cette  epoque  de  la  vie  remplit  les  fonc- 
tiones  dont  les  poumons  doivent  etre  charges 
apres  la  naissance.”  Sanguis  ita  purgatus  foe- 
tui  aptatur,  et  postquam  per  eum  circuitum 
perfecerit,  ad  placentam  venosus  redit. 


*  Elemens  de  Physiologie  par  M.  Richerand. 

PLACENTAM  TRACTANDI  RATIO 

Proxime  post  partum,  obstetrici  est  ma¬ 
num  parti  abdominis  inferiori  matris  admovere, 
ut  conditionem  uteri  cognoscat,  sic  enim  num 
gemelli  necne  intus  latuerint  reperiet,  atque  e 
contractione  jam  facta,  de  salute  puerperae  fu¬ 
tura  aliquod  judicium  ferre  poterit. 

Si  uterum  firmum  et  rotundum,  et  qualem 
manus  fere  comprehendere  possit,  inveniamus 
eum  sese~contraxisse,  mulieremque  in  nullo  pe¬ 
riculo  versari,  intelligemus,  sin  autem  contra 
eundem  magnum,  mollem,  et  flaccidum,  vel 
nonnunquam  etiam  nullum  sentire  possumus, 
contractionem  haud  esse  peractam  discimus, 
periculi  venturi  praemonemur,  et  nosmet  ex  re¬ 
bus  natis  gerimus. 

Quando  a  statu  uteri,  puerperam  tutam  esse 
credere  licet,  eam  paulo  conquiescere  sinimus ; 
in  multis  exemplis  optandum  esset,  ut  foemina 

per  horam  fortasse  totam  quiesceret,  si  modo 
nil  periculi  instat ;  quoniam  vero  aegra  ipsa  et 
qui  circumstant,  semper  de  secundis  tollendis 
soliciti  sunt,  saepe  citius  eas  amovere  cogimur. 
Post  horae  quadrantem  in  plerisque,  actio  uteri 
ad  placentam  separandam,  aut  ejiciendam,  re¬ 
dux  evadit,  doloribus  acribus  indicata  ;  et  ex¬ 
ploratione  per  vaginam  facta,  plerumque  par¬ 
tem  placentae  aliquam  sentire,  insertionemque 
funiculi  in  eam  notare  possumus.  Quum  re¬ 
gioni  uterinae  sat  frictionis  ut  contrahat  ad¬ 
moverimus,  placentam  per  ostium  extrahere 
licet ;  quod  quidem  lenissime,  funiculo  bis  terve 
digitis  manus  sinistrae  circumdato,  dum  massa 
digitis  dextrae  sacrum  versus  retruditur,  effi¬ 
ciendum  est.  Ut  membranae  cunctae  simul 
cum  placenta  educantur  usque  optabile  est ; 
quippe  quae  relictae  lochiorum  foetorein  cieant, 
vel  intra  se  coagula  amplexae  postea  cumulatim 
ejiciantur,  fidemque  faciant,  placentam  haud 
totam  primo  fuisse  extractam,  unde  fama  me- 
dentis  patitur. 


Aliquando  tamen  accidit,  quod,  exploratione 

facta,  insertionem  funiculi  detegere  nequeamus, 
tumorque  uterinus  solito  superius  sentiatur,  et 
funiculus  tensus  nil  longior  eveniat ;  ex  quibus, 
vel  placentam  nondum  separari,  vel  in  utero 
retineri  discemus  ;  et  jam,  ut  uterus  se  vali¬ 
dius  contrahat,  adeo  ut  eam  aut  separet  aut 
ejiciat,  conandum  est :  abdomine  valide  fricato, 
lenia  conamina,  funiculum  trahendo,  ut  separa¬ 
tionem  adjuvemus,  edere  licet ;  cavere  autem 
oportet,  ne  tanta  vis  adhibeatur,  quanta  vel 
funem  dirumperet,  vel  uterum  inverteret.  Has 
rationes  persequendo,  abdomenque  comprimen¬ 
do,  et  affricando,  saepissime  ad  placentam  se¬ 
jungendam  valemus.  Funiculo  trahendo  ob¬ 
jectum  est,  quod  si  placenta  morbose  adhaereat, 
partem  ejus  separare,  sanguinisque  profluvium 
inducere  possumus,  quamdiu,  tamen,  neque 
haemorrhagia  ullius  momenti  urget,  et,  funi¬ 
culo  longiore  facto,  nos  aliquod  efficere  senti¬ 
mus,  et  quoniam  manus  immissio,  si  fieri  po¬ 
test,  semper  evitanda  est,  conamina  tuta  edere 
per  funiculum  licere  puto.  Si  post  aliquod 
temporis,  hoc  concilium  perficere  nequiverimus, 
manum  in  uterum  immittere,  ad  placentam  se- 

parandam  et  evellendam,  necesse  fiet.  Mul¬ 
tum  de  spatio  temporis,  dum  placenta  retinetur, 
antequam  manum  immittamus,  praetermittendo 
dictum  et  scriptum  est.  Jam  inter  plurimos 
constat,  quod,  si  intra  horam,  haemorrhagia 
advenit,  et  absimile  est  massam  rationibus 
supradictis  separatam  iri,  eam  manu  introducta 
extrahi  oporteat.  Tempus  autem  expectan- 
dum,  pro  rebus  natis,  discernendum  est ;  si 
puerpera  haemorrhagia  praegressa,  partu  dif¬ 
ficili,  vel  instrumentis  adhibitis  edito,  exhausta 
sit,  et  quando  jactura  etiam  pauxilli  sanguinis 
foeminae  salutem  afficeret,  quoniam  placenta 
sine  jactura  saltem  quadam,  evelli  nequit ;  si 
porro  nihil  urget,  neque  stillicidium  cruoris 
foras,  neque  ejusdem  accumulatio  intus  subesse 
videtur,  magis  proderit,  extractionem  differre 
donec  vires  vitae,  fasciis  abdomini  admotis, 
quiete,  usuque  stimulantium,  restituta  fuerint. 
Sin  autem  contra  profluvium  sanguinis  haud 
parvum  instat,  si  puerpera  syncope  iterum  ite- 
rumque  sternitur,  nil  temporis  in  placenta 
evellenda  omittendum  est. 

Ob  causas  diversas  placenta  in  utero  retineri 
potest.  Faciei  internae  adhuc  ob  uteri  ad  eam 
separandam  impotentiam  adhaerere  queat,  vel 
morbose  adhaerescat,  vel  ejus  vincula  solvi 
possunt,  neque  uterus  ad  eam  eliminandam 
valeat ;  vel  retineri  potest,  ob  contractionem 
abnormem  fibrarum  uteri  longitudinalium,  con¬ 
tractionem,  ut  vocatur,  clepsydriformem  efficien¬ 
tem  ;  vel  uterus  se  adeo  vehementer  contra¬ 
here  potest,  ut  massam  amplectatur  ejusque 
separationem  impediat. 

Placentae  retentio  ob  uteri  atoniam  in  mulie¬ 
bribus  teneris  et  leucophlegmaticis,  vel  ubi 
vires  partu  difficili  fractae  fuerunt,  vel  foetus 
nimis  velociter  ejectus  est,  accidere  potest. 

Hic  casus  consilio  prudente  obstetricus  saepe 
impedire  valet.  Fascia  lata  abdomini  admo¬ 
venda  est,  adeo  ut  uterum  sustineat  et  com¬ 
primat.  Partum  properare  medentem  non 
oportet ;  et  transitus  humerorum  et  trunci  in¬ 
fantis,  donec  uterus  in  foetum  exeuntem  se  con- 

trahat,  ejectionemque  persequatur,  prohiberi 
debet  ;  ut  Dominus  White  Mancunensis  et 
Dr.  Osborn  primo  docuerunt.  Placentae  ad¬ 
haesio  morbosa  non  ita  saepe  conspicienda  oc¬ 
currit,  et,  nonnunquam  ad  casus,  ictus,  laesio- 
nesve  similes,  dum  uterum  gestabat  mulier,  re¬ 
feratur.  Dr.  Ramsbotham  adhaesionem  tales 
injurias  subsequi  observavit,  quales  ad  separan¬ 
dam  placentam  non  valerent,  attamen  ad  vasa 
uteri  ad  insolitam  actionem,  lymphaeque  coagu- 
labilis  effusionem  excitanda,  unde  superficies 
uteri  et  placentae  inter  se  morbose  committe¬ 
rentur,  sufficerent.  Hujusmodi  adhaesio  sub- 
esse  notatur,  quando  mulier  inter  gravitudinem 
de  dolore  saevo  in  latere  vel  abdomine  fixo  et 
ad  regionem  uterinam  rejiciendo  conquesta  est. 
Hoc  complures  foeminae  ipsae  bene  sentire  viden¬ 
tur  ;  cum  enim  ullum  dolorem  saevum  sense¬ 
runt,  parturientes  mente  solicita  inquirunt, 
num  secundae  totae  sint  sublatae,  namque  ob 
dolorem  praegressum,  eas  lateri,  uti  ipsae 
aiunt,  adhaesisse  metuunt.  Quando  placenta 
perfecte  adhaerens  permanent  per  aliquod  tem¬ 
poris  parum  vel  nihil  haemorrhagiae  urget, 

et  post  quamque  uteri  contractionem  haud  pa¬ 
rum  doloris  sentitur,  uterusque  durus  tactui 
est ;  ubi  autem  atonia  causa  retentionis  est, 
fere  perpetuum  stillicidium  effertur,  et  dolor 
parvus  aut  nullus  vexat ;  generum  tamen  re¬ 
tentionis  omnium,  id  quando  ex  parte  tantum 
adhaeret,  frequentissimum,  molestissimum  atque 
longe  periculosissimum  observatur  ;  nam  sic  ea 
pars  uteri  a  qua  pars  sejungitur  contrahere 
prohibetur,  et  quoniam  vasa  placentae  inter  se 
libere  per  anastomosin  conjunguntur,  vasa  par¬ 
tis  adhaerentis  in  ea  quae  avelluntur  sanguinem 
effundunt.  “  I  think,”  ait  Dr.  Ramsbotham, 
“  it  will  generally  be  found,  that,  when  hae- 
morrhage  occurs  between  the  birth  of  the  child 
and  the  removal  of  the  placenta,  its  cause  in 
the  majority  of  cases  depends  on  the  partial 
adhesion  of  the  placenta.” 

Placentae  retentio  ob  contractionem  uteri 
clepsydrifonnem  minime  adeo  saepe  ac  ceterae 
species  accidit ;  partum  difficilem  et  instru¬ 
mentis  adjutum  sequitur,  et  plerumque  trac¬ 
tioni  obstetricus  male  institutae  rejici  potest, 

In  omnibus  vel  plerisque  ejusmodi  exemplis 
plus  minus  haemorrhagiae  accidet,  manusque 
intromissio  fere  postulatur. 

Cum  placentam  hac  ratione  evellere  statui¬ 
mus,  antequam  aliquid  aggredimur,  aegram 
ipsam  comitesque  de  eo  quod  faciendum  est 
certiores  fieri  oportet,  sic  enim,  ne  metus  aliquis 
e  praeparationibus  oriatur,  praecavetur.  ^Egra, 
uti  solitum  est,  latere  sinistro  cubante,  genibus 
ad  abdomen  versus  reductis,  natibusque  ad 
lecti  marginem  positis,  obstetricus  genibus 
nixus,  vel  sedili  humili  sedens  funiculum  circa 
digitos  sinistrae,  ut  firmiter  teneat,  torquere 
debet,  dum  uterus  ab  adjutore  astante,  ut  a 
volvendo  praecaveatur,  sustinetur  ;  deinde  dex¬ 
tra  butyro  aut  unguento  simplici  bene  illita  et 
in  formam  conicam  redacta  funem  complectens 
et  hunc  ducem  sequens  in  vaginam  et  intra  os 
uteri  insinuanda  est.  Nonnunquam  quamvis 
actio  uteri  nulla  antecesserat,  jam  accidit,  et 
placenta  ejicitur,  neque  ideo  opus  est,  ut  manus 
longe  in  uterum  protrudatur  ;  sin  autem  hoc 
non  ita  evenit,  funiculum  quamdiucunque  ad 

insertionem  usque  persequendum  est ;  et  ubi 
subest  contractio  clepsydriformis,  quando  fun¬ 
dus  ad  scrobiculum  cordis  pertinet,  saepe  ma¬ 
num  et  brachium  ad  cubitum  immittere  necesse 
est.  Jam  funiculum  extendendo,  quae  sit  causa 
retentionis  discere  possumus  ;  si  ab  atonia  pen¬ 
det,  stimulus  manus  intromissae  plerumque 
actionem  uteri  ciet  massaque  facile  abducitur. 
Ubicunque  placenta  retinetur,  manusque  immit¬ 
titur  eam  in  utero  servare  oportet,  donec  hoc 
organum  se  contrahere  pro  comperto  habea¬ 
mus  ;  at  ubi  atonia  subest,  manus  permanere 
debet,  donec  uteri  contractio  ad  hanc  vel  omni¬ 
no  vel  fere  expellendam  valeat  ;  si  hoc  consi¬ 
lium  negligatur  haemorrhagia  semper  et  sine 
dubio  subsequetur.  Si  ob  contractionem  clep- 
sydri  formem  retinetur,  partem  constrictam, 
quasi  os  uteri  alterum  sentire  possumus, 
quam  funis  init,  nulla  tamen  placenta  reperiri 
potest.  Haec  pars  constricta  digitis  immissis 
motuque  rotante  operantibus  tantum  dilatanda 
est  paulati m,  ut  manus  intromittatur. 


Uterum  dum  dilatatur,  subinde  ad  partem 

constrictam  sese  contrahere,  cum  doloribus  acri¬ 
oribus,  reperimus.  Quamdiu  hae  contractiones 
urgent  dilatationem  ampliorem  moliri  minime 
oportet ;  manus  tamen  intra  stricturam  tenen¬ 
da  est  ne  quod  boni  jam  effecimus,  amittatur. 
Pars  constricta  libere  dilatanda  est,  ne  iterum 
circa  carpum  se  contrahat,  ejusque  ideo  cum 
placenta  exitum  impediat ;  eam  quoque  dilatari 
necesse  est,  ad  fundi  uteri  contractionem  adju¬ 
vandam.  Placenta  fere  soluta  in  fundo  reperi- 

tur,  neque  quid  vis  praeterea,  quo  minus  extraha- 

* 

tur,  obstat.  Sicubi  retentio  ab  adhaesione  mor¬ 
bosa  pendet,  massam  manu  comprehendimus, 
digitisque  eam  a  margine  circueunte  reprimi¬ 
mus  ;  si  haec  ratio  parum  prospere  cedit,  mar¬ 
ginem  partem  ve  separabilem  petimus,  digitisque 
summis  massam  inter  et  substantiam  uteri  in¬ 
terjectis  eam  ab  eo  cui  adhaeret,  quasi  decorti¬ 
camus,  vi  tantula,  qualis  neque  placentam  di¬ 
rumpat,  neque  utero  noceat.  In  nonnullis,  ubi 
ob  placentam  osseam  vel  cartilaginosam  factam, 
adhaesio  adeo  valida  est,  ut  tota  massa  submo¬ 
veri  nequeat,  tantum  ejus  quantum  tuto  extra¬ 
here  oportet ;  atque  reliquiarum  expulsio  co- 

naminibus  naturae  permittenda  est,  quanquam 
profecto,  totam  educere  semper  optabile  est. 
Exempla,  ubi  uterus  se  in  placentam  subito  et 
valide  contrahit,  formam  globulosam  induens, 
quam  caetera  rariora  sunt,  et  inter  partum 
naturalem  at  citum,  ubi  infans  sine  auxilio 
extruditur  accidere  possunt.  In  hac  conditione 
parum  ex  utero  effunditur,  tumorque  uterinus 
parvus  est,  et  bene  contractus.  Os  uteri  cras¬ 
sum  est,  et  fere  conclusum  ;  vim  hic  per  funem 
admovere  minime  oportere  liquet ;  quoniam 
ruptura  ejus  procul  dubio  sequeretur,  et  nil 
commodi  adipisceremur.  In  tali  exemplo,  quo¬ 
niam  haemorrhagia  plerumque  nulla  instat, 
quodvis  temporis  expectare  oportet,  donec  ali- 
quid  relaxationis  acciderit,  et  deinde  uterus 
contractus  leniter  et  caute  dilatari  potest,  donec 
massa,  quae  inest,  prehendi  et  educi  queat ; 
quia  tamen  uterum  ipsum  eam  ejecturum  esse 
sperare  haud  licet,  quamprimum  fas  est,  extra¬ 
here  conari  debemus. 

Ruptura  placentae  fere  verum  ab  obstetrice 
male  gestarum  effectus  observatur.  Accidere 

solet,  a  vi  imprudenter  funiculo,  ut  placenta 
adhaerens  sejungatur,  admota ;  unde  placenta 
dirumpitur,  parsque  ejus  loco  pristino  adhae¬ 
rens  relinquitur.  Re  se  ita  habente,  haemorrha¬ 
gia  pro  rata  parte  relictae  placentae  accidit,  dolor 
et  teneritudo  uteri  incipiunt,  et  in  febrem,  deli¬ 
rium,  statum  alvi  abnormem  etfoetorem  lochio- 
rum  desinunt;  nonnunquam  intra  hebdoma¬ 
dam,  diesve  decem,  his  miseriis  superveniunt, 
abdomen  ampliatum,  inquietudo,  faeces  urina¬ 
que  sine  voluntate  redditae,  et  denique  mors 
ipsa  verum  ultima  adest.  Si  massa  mature 
fuerit  ejecta,  cuncta  symptomata  evanescunt, 
aliquando  indiciis  mitioribus,  profluvium  puri- 
forme  vagina  quotidie  exit,  aegraque  sanitatem 
recipit. 

In  hac  conditione  miserrima,  nil  fieri  potest, 
nisi  quatenus  febris  symptomata  solitis  reme¬ 
diis  temperare  valeamus.  Munditia  quoque 
summa,  liber  aeris  aditus,  cubiculum  frigidu¬ 
lum,  decoctum  avenaceum,  vel  aqua  calida  aci¬ 
dis  mineralibus  referta,  aluminis  solutio,  et 
aqua  cum  flore  cerevisiae  commista  in  vaginam 
injicienda  laudantur. 

